CELEX: 62009CA0546
Language: da
Date: 2011-03-31 00:00:00
Title: Sag C-546/09: Domstolens dom (Femte Afdeling) af 31. marts 2011 — Aurubis Balgaria AD mod Nachalnik na Mitnitsa Stolichna, tidligere Nachalnik na Mitnitza Sofia (anmodning om præjudiciel afgørelse fra Varhoven administrativen sad — Bulgarien) (Toldkodeks — told — toldskyld ved indførsel — morarente — tidsrum, i hvilket der opkræves morarente — udligningsrenter)

21.5.2011   
            
            
               DA
            
            
               Den Europæiske Unions Tidende
            
            
               C 152/7
            
         Domstolens dom (Femte Afdeling) af 31. marts 2011 — Aurubis Balgaria AD mod Nachalnik na Mitnitsa Stolichna, tidligere Nachalnik na Mitnitza Sofia (anmodning om præjudiciel afgørelse fra Varhoven administrativen sad — Bulgarien)
   (Sag C-546/09) (1)
   
   (Toldkodeks - told - toldskyld ved indførsel - morarente - tidsrum, i hvilket der opkræves morarente - udligningsrenter)
   2011/C 152/12
   Processprog: bulgarsk
   
      Den forelæggende ret
   
   Varhoven administrativen sad
   
      Parter i hovedsagen
   
   
      Sagsøger: Aurubis Balgaria AD
   
      Sagsøgt: Nachalnik na Mitnitsa Stolichna, tidligere Nachalnik na Mitnitza Sofia
   
      Sagens genstand
   
   Anmodning om præjudiciel afgørelse — Varhoven administrativen Sad — fortolkning af artikel 214, stk. 3, artikel 22, stk. 1, litra a), og artikel 232, stk. 1, litra b), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, samt af Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 — de nationale myndigheders opkrævning af morarenter af yderligere toldskyld vedrørende den periode, der følger efter den oprindelige bogføring af toldskyld — anvendelse af udligningsrenter for perioden mellem tidspunktet for toldangivelsen og tidspunktet for den efterfølgende bogføring af toldskylden — muligheden for ved efterfølgende bogføring af toldskyld at foretage en forhøjelse, der beløbsmæssigt svarer til morarenten beregnet fra tidspunktet for toldskyldens opståen og indtil tidspunktet for den efterfølgende bogføring
   
      Konklusion
   
   
               1)
            
            
               Artikel 232, stk. 1, litra b), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Rådets forordning (EF) nr. 1791/2006 af 20. november 2006, skal fortolkes således, at morarenter vedrørende udestående toldbeløb i henhold til denne bestemmelse alene kan opkræves i perioden efter udløbet af fristen for betaling af de nævnte beløb.
            
         
               2)
            
            
               Artikel 214, stk. 3, i forordning nr. 2913/92, som ændret ved forordning nr. 1791/2006, skal i mangel af relevante bestemmelser i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til forordning nr. 2913/92, som ændret ved Kommissionens forordning (EF) nr. 214/2007 af 28. februar 2007, fortolkes således, at de nationale myndigheder ikke på grundlag af denne bestemmelse må pålægge debitor for toldskylden udligningsrenter for perioden mellem tidspunktet for den oprindelige toldangivelse og tidspunktet for den efterfølgende bogføring af toldskylden.
            
         
               3)
            
            
               De grundlæggende EU-retlige principper, herunder navnlig det strafferetlige legalitetsprincip, er til hinder for, at de nationale myndigheder anvender en sanktion, der ikke er udtrykkeligt fastsat i den nationale lovgivning, på en overtrædelse af toldbestemmelserne.
            
         
      (1)  EUT C 80 af 27.3.2010.